**КЫРГЫЗ РЕСПУБЛИКАСЫНЫН МЫЙЗАМЫ**

*Бишкек шаары, 2018-жылдын 10-декабры № 99*

**Кыргыз Республикасынын Салык кодексине өзгөртүүлөрдү киргизүү жөнүндө**

**1-берене.**

Кыргыз Республикасынын Салык кодексине (Кыргыз Республикасынын Жогорку Кеңешинин Жарчысы, 2008-ж., № 8, 922-ст.) төмөнкүдөй өзгөртүүлөр киргизилсин:

1) 95-берененин 1-бөлүгүндө:

а) 1-пункт төмөнкүдөй редакцияда баяндалсын:

"1) иши ишкердик ишке кирген жана/же ошондой деп таанылган;";

б) экинчи абзац күчүн жоготту деп таанылсын;

2) 96-берене төмөнкүдөй мазмундагы 2-1-бөлүк менен толукталсын:

"2-1. Иши ишкердик ишке кирген жана/же ошондой деп таанылган жеке жактар ушул Кодекстин 21-беренесинин 2-бөлүгүнө ылайык, ишкердик иш деп таанылган ишти жүзөгө ашырган айдан кийинки айдын аягынан кечиктирбестен салык органына салыктык каттоо жөнүндө арыз берүүгө милдеттүү.";

3) 167-берененин 6-пункту төмөнкүдөй редакцияда баяндалсын:

"6) Кыргыз Республикасынын билим берүү мекемелеринин окуучуларына жана студенттерине төлөнүүчү стипендиялар, ошондой эле Кыргыз Республикасынын коммерциялык эмес уюмдары тарабынан төлөнүүчү стипендиялар;".

**2-берене.**

Ушул Мыйзам расмий жарыяланган күндөн тартып он күн өткөндөн кийин күчүнө кирет.

*"Эркин Тоо" газетасынын 2018-жылдын 14-декабрындагы N 102 жарыяланды*

Кыргыз Республикасынын Өкмөтү үч айлык мөөнөттө өзүнүн ченемдик укуктук актыларын ушул Мыйзамга ылайык келтирсин.

|  |  |  |
| --- | --- | --- |
| **Кыргыз Республикасынын Президенти** |  | **С.Жээнбеков** |
|  |  |  |
| **2018-жылдын 31-октябрында** |  | **Кыргыз Республикасынын Жогорку Кеңеши тарабынан кабыл алынган** |